ธอส.ขยายเวลาจ่ายค่างวดบ้าน หลังระบบแบงก์พาณิชย์ล่ม
ธอส. ขยายเวลาให้ลูกค้าชำระเงินกู้ งวดเดือนพ.ย.2563 เพิ่มอีก 4 วัน หลังระบบแบงก์พาณิชย์ล่ม
1 ธ.ค. 2563

ธนาคารอาคารสงเคราะห์ (ธอส.) อำนวยความสะดวกให้ลูกค้าที่ประสบปัญหาการทำธุรกรรมชำระหนี้เงินกู้ หลังจากที่พบว่าในวันนี้ (30 พ.ย. 2563) Mobile Application ของสถาบันการเงินบางแห่งไม่สามารถใช้งานได้ตามปกติหรือเกิดความล่าช้า จึงทำให้ลูกค้าของธนาคารส่วนหนึ่งไม่สามารถโอนเงินเข้ามาชำระหนี้เงินกู้กับธนาคารได้ทันภายในวันที่ 30 พ.ย. 2563
ธอส. จึงประกาศขยายเวลาให้ลูกค้าสามารถชำระเงินกู้ตามจำนวนที่ต้องชำระรายเดือน สำหรับงวดเดือนพฤศจิกายน 2563 เพิ่มขึ้นอีก 4 วัน คือ ระหว่างวันที่ 1-4 ธ.ค. 2563 โดย ธอส. จะไม่นับว่าเป็นการชำระล่าช้าแต่อย่างใด สอบถามรายละเอียดหรือติดตามข้อมูลข่าวสารของธนาคารเพิ่มเติมได้ที่ www.ghbank.co.th หรือ Facebook Fanpage ธนาคารอาคารสงเคราะห์ และศูนย์ลูกค้าสัมพันธ์ (Call Center) โทร 0-2645-9000